Den siste lørdagen i mai hvert år samles hele flokken i en stor innhegning omkranset av tilskuere, dit den jages av unge menn til fots. Der skilles unghingstene fra flokken (med håndmakt) for å unngå kamphandlinger mellom hingstene når de blir større, siden dette vil kunne skade flokkens interesser. Deretter slippes flokken fri igjen, mens unghingstene blir fanget for hånd og brennmerket med hertugens merke, temmet og solgt videre til private eiere. Dülmenponnien skal ha et ypperlig lynne og egner seg godt til flere formål, blant annet ridning.